Կոֆեինի ցիտրատ

Կոֆեինի ցիտրատ, դեղորայք, որը վաճառվում է մասնավորապես Cafcit ապրանքանիշի ներքո։ Օգտագործվում է անհաս նորածինների մոտ շնչառության խթանման նպատակով։ Հատկապես տրվում է այն երեխաներին, ովքեր ծնվել են մինչև 35 շաբաթական հասակում կամ քաշը փոքր է 2 կիլոգրամից։ Դեղորայքը ներմուծվում է դանդաղ ներերակային ներմուծման կամ էնտերալ (բերանի միջոցով) ճանապարհով։

Կողմնակի ազդեցություններից են՝ կերակրման խնդիրները, սրտի զարկերի հաճախականության բարձրացումը, արյան մեջ գլյուկոզայի ցածր մակարդակը, նեկրոզացնող էնտերոկոլիտը և երիկամային անբավարարությունը։ Խորհուրդ է տրվում պարբերաբար ստուգել արյան մեջ կոֆեինի մակարդակը։ Հաճախ անվանում են կոֆեինի կիտրոնաթթվային աղ։ Անվանումից արդեն պարզ է դառնում, որ բաղկացած է երկու բաղադրիչներից։ Կոֆեինի ցիտրատը պատկանում է քսանտինային դեղամիջոցների ընտանիքին։ Այն գործում է ուղեղի շնչառական կենտրոնների խթանման միջոցով։

Կոֆեինը հայտնաբերվել է 1819 թվականին։ Առողջապահության համաշխարհային կազմակերպության հիմնական դեղամիջոցների ցանկում է։ Ներերակային տարբերակը կարելի է ներմուծել նաև բերանի միջոցով։

2020 թվականի հունիսին Եվրոպական դեղամիջոցների գործակալության (EMA) մարդու օգտագործման համար նախատեսված դեղամիջոցների կոմիտեն առաջարկել է հաստատել Gencebok-ի օգտագործումը։ Դեղորայքի օգտագործումը Եվրոպական միության կողմից հաստատվել է 2020 թվականի օգոստոսին։

Բժշկական օգտագործում
Ընդհանուր առմամբ կոֆեինի ցիտրատը 28-32 շաբաթական հասակում կամ մինչև 28 շաբաթականը ծնված նորածինների մոտ օգտագործվում է անհասների ապնոէների կանխարգելման նպատակով։ Այն ունի ավելի քիչ կողմնակի ազդեցություններ, քան թեոֆիլինը։

Կոֆեինը ասթմայի ժամանակ բարելավում է շնչուղիների ֆունկցիան՝ արտաշնչման տարողականության ծավալը (FEV1) ավելացնելով 5%-ից մինչև 18%-ով, և այս ազդեցությունը տևում է մինչև չորս ժամ։

Մեխանիզմ
Պահանջվող դեղաչափ ստանալու համար անհրաժեշտ է ավելի մեծ չափաբաժնով ցիտրատ, քան կոֆեին։ Բուժիչ ազդեցության դեպքում կոֆեինի և ցիտրատ աղի հարաբերակցությունը սովորաբար 1:2 է։ Հետևաբար դեղաչափը պետք է հստակեցնել։

Արտադրություն 
Դեղը պատրաստվում է անջուր կոֆեինը կիտրոնաթթվի մոնոհիդրատի և նատրիումի ցիտրատի դիհիդրատի հետ համատեղելով։ Կոֆեինի ցիտրատի կոկրիստալները կարող են ընդունել առնվազն երկու անջուր պոլիմորֆ ձևեր։

Ծանոթագրություններ

Արտաքին հղումներ 
 
 

Առողջապահության համաշխարհային կազմակերպության հիմնական դեղեր
Դեղամիջոցներ
Ամառային երիտասարդական վիքիճամբարի հոդվածներ